OpenLLM-France/wikimedia huggingface dataset:
# Berta de Borgonya

Berta de Borgonya (964 - 1010) fou infanta de Borgonya i reina consort de França (997-1003).

## Orígens familiars

Filla del rei de Borgonya Conrad III de Borgonya i la seva esposa Matilde de França. Era neta per línia paterna de Rodolf II de Borgonya i Berta de Suàbia, i per línia materna del rei Lluís IV de França i Gerberga de Saxònia.

## Núpcies i descendents

Es casà, en primres núpcies, amb el comte Eudes I de Blois. D'aquest matrimoni tingueren:
* Teobald II de Blois (?-1004), comte de Blois
* Eudes II de Blois (983-1037), comte de Blois
* Terry de Blois (?-996)
* Agnès de Blois
* Berta de Blois
L'any 997 es casà amb el rei Robert II de França, el qual repudià a la seva primera esposa Susanna d'Itàlia.

## Excomuniació de Robert II

Robert II s'enamorà de Berta tan sols veure-la i la convertí en la seva amistansada. L'any 995, a la mort d'Eudes I de Blois, Robert II es volgué casar amb ella però l'oposició d'Hug Capet, el qual invocava el gran grau de parentesc entre els dos enamorats, provocà que no es poguessin casar fins a la seva mort.
Per aquell matrimoni el papa Gregori V excomunicà el rei francès. Veient l'esterilitat de la seva nova esposa, i gran creient i devot de l'església catòlica, repudià Berta i es casà de nou amb Constança d'Arles per tal d'assegurar la seva descendència.
El Papa Silvestre II anul·là posteriorment el casament de Berta i Robert II, cosa que permeté aixecar l'excomunió que pesava damunt el rei francès.
Un cop assegurada la successió Robert II i Berta de Borgonya intentaren aconseguir l'anul·lació del nou matrimoni del rei francès, per intentar mantenir la seva relació, pèro no ho aconseguiren.

## Referències

* ↑ «BURGUNDY KINGS» (en anglès). [Consulta: 31 desembre 2020].
# Districte de Gudauta

El Districte de Gudauta (Гәдоуҭа араион, Gudouta araion en abkhaz; გუდაუთის რაიონი, Gudautis raioni en georgià; Гудаутский район, Gudautski raion en rus) és un districte d'Abkhàzia. La seua capital és la ciutat homònima de Gudauta.
# Plaça de bous de Castelló

La plaça de bous de Castelló es troba al costat del Parc Ribalta i es va inaugurar el 3 de juliol de 1887 després de 2 anys d'obres. Fou construïda per D. Manuel Montesinos Alardins que també havia estat alcalde de la ciutat. Els propietaris de la plaça eren: D. Hipólito Fabra, D. Joaquín Calduch, D. Juan Fabregat, D. Joaquín Fabregat, D. Luciano Ferrer i D. José Ripollés.
L'escultor D. José Viciano Martí va realitzar el medalló en bronze en què destaca el cap d'un bou per a la façana principal.
La primera correguda es va celebrar el 3 de juliol de 1887 amb bous de la ramaderia del Duc de Veragua; els torejaren els toreros “Lagartijo” i “Frascuelo”, amb una plaça plena de gom a gom.

## Referències

* ↑ «Plaza de Toros | Castellón Turismo» (en espanyol europeu). Arxivat de l'original el 2019-02-13. [Consulta: 12 febrer 2019].
* 1 2 3 Mediterráneo, El Periódico. «¿Cómo nació la plaza de toros de Castellón?» (en castellà). [Consulta: 17 febrer 2019].

## Enllaços externs

* http://www.plazadetorosdecastellon.com
# Barranquitas

Barranquitas és un municipi de Puerto Rico situat a la regió central de l'illa, a la zona de les Montañas Húmedas del Este. És també conegut amb els noms de Cuna de Próceres, Cuna Feria de Artesanías, El Altar de la Patria i El Pueblo de Luis Muñoz Rivera. Confina al nord amb el municipi de Corozal i Naranjito; al sud amb Coamo i Aibonito, a l'est amb Comerío i Cidra i a l'oest amb Orocovis. Forma part de l'Àrea metropolitana de San Juan-Caguas-Guaynabo.
El nom de Barranquitas neix del sòl fangós que és arrossegat pels corrents d'aigua, al qual se li diu "barranc" i en el seu diminutiu "Barranquitas". El municipi està dividit en 8 barris: Barrancas, Barranquitas Pueblo, Cañabón, Helechal, Honduras, Palo Hincado, Quebrada Grande i Quebradillas.

## Referències

* ↑ Grupo Editorial EPRL «Barranquitas» (en castellà). Enciclopedia de Puerto Rico. Fundación Puertoriqueña de las Humanidades, 04-06-2010 [Consulta: 23 juny 2015].
* ↑ «American FactFinder» (en anglès). Oficina del cens dels EUA. [Consulta: 23 juny 2015].

## Enllaços externs

* Web sobre el municipi de Barranquitas (castellà) (consulta:23 de maig 2015)
# Peter Buck

Peter Lawrence Buck (Berkeley, Califòrnia, Estats Units, 6 de desembre de 1956) és el cofundador i guitarrista principal del grup R.E.M., una de les bandes pioneres del denominat rock alternatiu.
Provinent d'Athens, Geòrgia, una de les bandes més populars de les dècades dels anys 1980 i els 90.
# Peter Buchman

Peter David Buchman (Estats Units, 13 de juliol de 1967) és un guionista de cinema estatunidenc. Va treballar durant 14 a Los Angeles per directors com Steven Spielberg i Steven Soderbergh. Ha assolit algun èxit a Espanya en ser nominat al Goya al millor guió adaptat de 2009. És parella de l'actriu Jolene Hjerleid. La parella va reunir una filla amb el nom de Lillian Rose, que va néixer el 2001.

## Filmografia

* Parc Juràssic III (2001)
* Eragon (2006)
* Che: Part One (2008)
* Che: Part Two (2008)
* The Foreigner (2017)
* The Piano Tuner (201?) (screenplay)

## Nominacions

* 2001: Stinkers Bad Movie Awards: Parc Juràssic III
* 2009: Goya al millor guió adaptat: Che: Part One
* 2009: Medalla del Cercle d'Escriptors Cinematogràfics al millor guió adaptat: Che: Part One

## Referències

* ↑ About Peter Buchman
* ↑ Past Winners Database
* ↑ Che, el argentino al web dels Premis Goya
* ↑ «Premios del CEC a la producción española de 2008». Círculo de Escritores Cinematográficos. Arxivat de l'original el 2021-02-25. [Consulta: 6 setembre 2019].
# Doris Leuthard

Doris Leuthard (Merenschwand, Aargau, 10 d'abril de 1963) és una advocada i política suïssa. Fou diputada al Consell Nacional de Suïssa del 1999 al 2006, i presidenta del Partit Popular Democristià de Suïssa (CVP/PDC) del 2004 al 2006. Des del 2006, és un dels set membres del Consell Federal de Suïssa, l'òrgan que actua de fet com a cap d'estat col·legiat de la Confederació Helvètica, on ha tingut el càrrec equivalent a ministra d'Economia del 2006 al 2010. L'any 2009 actuà de vicepresidenta i durant l'any 2010 presidí el Consell Federal de Suïssa, és a dir, que presidí personalment la Confederació Helvètica. Des del 2010, fa de ministra de Medi Ambient, Transport, Energia i Comunicacions.
Pel fet de ser de parla alemanya, quan Leuthard fou elegida per succeir el francòfon Joseph Deiss en el si del Consell Federal de Suïssa, es va trencar per primer cop la tradició que cada membre havia de ser substituït per algú del mateix grup lingüístic.

## Referències

* ↑ «Doris Leuthard neue Bundespräsidentin». Arxivat de l'original el 2009-12-03. [Consulta: 2 desembre 2009]. (alemany)
* ↑ «Leuthard au DETEC, Widmer-Schlumpf aux finances». TSR Télévision Suisse Romande. SRG SSR, 27-09-2010. [Consulta: 27 setembre 2010]. (francès)
# Denny Vrandečić

Denny Vrandečić (Stuttgart, 27 de febrer de 1978) és un informàtic croat.

## Biografia

Denny Vrandečić va fer els estudis secundaris al Geschwister-Scholl Gymnasium d'Stuttgart i a partir de 1997 va estudiar informàtica i filosofia a la Universitat d'Stuttgart. Obtingué el seu doctorat l'any 2010 a l'Institut Tecnològic de Karlsruhe (KIT).
L'any 2010 va traslladar-se a la Universitat del Sud de Califòrnia.
L'any 2013 va començar a treballar a Google en el projecte Knowledge Graph, la base de coneixements utilitzada per Google per a compilar els resultats del seu motor de cerca amb informacions semàntiques provinents d'altres fonts.
L'any 2012 havia estat cap del projecte Wikidata a Wikimedia Deutschland. Juntament amb Markus Krötzsch crearen anys abans, el 2005, Semantic MediaWiki (SMW), que serviria d'inspiració per a Wikidata.
El juliol de 2020 deixa Google i es mou a la Fundació Wikimedia, on treballa en la concepció de la Viquipèdia abstracta, un nou projecte germà de la Viquipèdia. L'objectiu d'aquest darrer projecte és crear una plataforma de coneixements multilingüe i explotable per màquines, utilitzant el mateix principi de dades estructurades de Wikidata.

## Referències

* ↑ «Pàgina del Dr. Denny Vrandečić» (en anglès). https://www.kit.edu. Karlsruher Institut für Technologie (KIT). Arxivat de l'original el 27 de març 2022. [Consulta: 10 octubre 2020].
* ↑ «Denny Vrandečić» (en anglès). https://www.knowledgegraph.tech/. Knowledge Graph Conference (KGC). [Consulta: 10 octubre 2020].
* ↑ Lydia Pintscher. «Das Wikidata-Team» (en alemany). https://blog.wikimedia.de/. Wikimedia Allemagne. [Consulta: 10 octubre 2020].
* ↑ Thierry Noisette. «Abstract Wikipedia: un projecte de traducció de la Viquipèdia a partir de les seves dades». https://www.zdnet.fr. zdnet.fr. [Consulta: 10 octubre 2020].

## Enllaços externs

* (anglès) Denny Vrandecic computer science bibliography per Digital Bibliography & Library Project
# Beriózovaia Poliana

Beriózovaia Poliana (en rus: Берёзовая Поляна) és un poble de l'óblast de Sakhalín, a Rússia, el 2013 tenia una població de 0 habitants. Pertany al districte municipal de Tímovskoie.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19.
# Berita

Berita és un antic llogaret ubicat en l'actual terme municipal de Ribesalbes. Durant l'època en la qual estigué poblat, depengué de la vila d'Onda. Està ubicada al nord del riu de Millars. Pascual Madoz, al seu Diccionario Geográfico-Estadístico de España y sus posesiones de ultramar (1849), la situa a una llegua de distància d'aquest riu.
Aquesta població va ser fundada pels musulmans, els quals explotaven unes mines de ferro de la zona. També es dedicaven a l'agricultura de regadiu, gràcies a una font propera, anomenada font Beita actualment. Tot fa indicar que es va despoblar al segle xiii quan, arran de la conquesta cristiana, els moros del terme foren confinats al barri de la Moreria.

## Referències

* MADOZ, Pascual (1849). Diccionario Geográfico-Estadístico de España y sus posesiones de ultramar. Volum XI. Madrid.
* RULL, Baltasar (1967). Noticiario Histórico de Onda. Onda: Gràfiques Magovi.
# Dècada del 30 aC
## Esdeveniments

* 31 aC - Batalla d'Àccium, amb la victòria absoluta d'August i la fugida de Marc Antoni i Cleòpatra VII.
* Creació del regne de Mauritània

## Personatges destacats

* Cleopatra VII (69 aC-30 aC), l'última reina d'Egipte, de la dinastia hel·lènica dels Ptolemeu.
* Marc Antoni (83 aC-30 aC), militar i polític romà
* August (63 aC-14 dC), successor de Juli Cèsar i primer emperador romà.
* Virgili (70 aC-19 aC), poeta romà.
* Marc Vipsani Agripa (63 aC-12 aC), militar i polític romà.
* Estrabó (c. 64 aC - c. 20 dC), gèograf i escriptor
# Potenciació de gradient

La potenciació de gradient (en anglès, gradient boosting) és una tècnica d'aprenentatge automàtic (en anglès, machine learning) per problemes de regressió i classificació, que produeix un model de predicció a partir d'un conjunt de models de predicció febles (normalment, arbres de decisió). Aquesta tècnica construeix el model d'una manera seqüencial com fan altres algoritmes de potenciació i generalitza aquests a través de l'optimització d'una funció de pèrdua diferenciable.
La idea de la potenciació de gradient sorgeix d'un article de Leo Breiman en el qual la potenciació (en anglès, boosting) s'interpreta com un algoritme d'optimització d'una funció de cost amb determinades característiques. Posteriorment, Jerome H. Friedman va desenvolpuar algoritmes explícits per problemes de regressió i classificació, i Llew Mason, Jonathan Baxter, Peter Bartlett i Marcus Frean van desenvolupar un enfocament més generalitzat. Aquests dos articles van introduir una visió dels algoritmes de potenciació com algoritmes iteratius de descens de gradient, és a dir, algoritmes que optimitzen una funció de cost sobre un espai de funcions a través d'escollir iterativament una funció que apunta a la direcció negativa del gradient. Aquesta visió dels algoritmes de potenciació ha permès el desenvolupament de nous algoritmes en moltes àrees d'aprenentatge automàtic i estadística més enllà de la classificació i regressió.

## Introducció

La tècnica de potenciació de gradient parteix d'un model feble inicial (normalment s'utilitza la mitja de la variable objectiu). A partir d'aquest model inicial, en cada iteració $m$, $1\leq m\leq M$, l'algoritme millora el model a partir d'un nou model que afegeixi un estimador $h$:
    $F_{m+1}(x)=F_{m}(x)+h(x)$.
Per trobar $h$, partim de l'observació que un estimador $h$ perfecte implicaria:
    $F_{m+1}(x)=F_{m}(x)+h(x)=y$
o, de manera equivalent,
    $h(x)=y-F_{m}(x)$.
Per això, l'algoritme de potenciació de gradient ajustarà l'estimador $h$ al residu $y-F_{m}(x)$. Com a altres variants d'algoritmes de potenciació, cada model $F_{m+1}$busca corregir els errors del model anterior $F_{m}$.
(segueix...)

## Referències

* ↑ Breiman, Leo «Arcing the Edge». Technical Report 486. Statistics Department, University of California, Berkeley, 01-06-1997.
* ↑ Friedman, Jerome H. Greedy Function Approximation: A Gradient Boosting Machine (tesi), Febrer 1999. Arxivat 2019-11-01 a Wayback Machine.
* ↑ Friedman. Stochastic Gradient Boosting (tesi), Març 1999. Arxivat 2014-08-01 a Wayback Machine.
* ↑ Mason, L.; Baxter, J.; Bartlett, P. L.; Frean, Marcus «Boosting Algorithms as Gradient Descent». Advances in Neural Information Processing Systems 12. MIT Press., pàg. 512-528.
# Besiberri del Mig

El Besiberri del Mig és una muntanya de 2.995 m d'altitud, amb una prominència de 64,6 m, que es troba al massís del Besiberri en límit dels termes municipals de la Vall de Boí i de Vilaller, a l'Alta Ribagorça; situada en el límit del Parc Nacional d'Aigüestortes i Estany de Sant Maurici i la seva zona perifèrica.
«El seu nom prové del basc "base-be erri", contrada sota l'espadat. L'aplicació al pic és secundària. Besiberri es digué de la vall i de l'estany, llocs que interessen als pastors i muntanyencs del país».
Es tracta en realitat de dos cims situats en la part central del massís, en la cresta que separa l'occidental Vall de Besiberri i l'oriental Capçalera de Caldes, separades 103,5 metres: el Besiberri del Mig N o Pic Simó de 2.995,9 metres, i el Besiberri del Mig S o Pic Jolís de 2.995,2 metres. Es troba al sud del Besiberri Nord i al nord del Pas de Trescazes.

## Rutes

Rutes:
* Capçalera de Caldes. Les dues variants són les rutes més habituals:
** des del Pantà de Cavallers via: Pletiu de Riumalo, Barranc de Malavesina, Estany de Malavesina i Pas de Trescazes.
** des del Pantà de Cavallers via: Pletiu de Riumalo, Barranc de Malavesina, Estany de Malavesina, Bretxa Peyta i Pas de Trescazes.
* Vall de Besiberri: per Barranc de Besiberri, Estany de Besiberri i Refugi de Besiberri.
* Vall de Valarties: des del Refugi de la Restanca, Llac de Mar, Estanh Gelat dera Aubaga, Bretxa Peyta i Pas de Trescazes.

## Referències

* 1 2 ICC - Institut Cartogràfic de Catalunya. Besiberri del Mig N. [Consulta: 23/09/2013]
* 1 2 Calculada per Josep Borrut, amb les dades del Institut Cartogràfic de Catalunya. [Consulta: 12/06/2011]
* ↑ Toponímia de la Vall de Boí Arxivat 2010-03-17 a Wayback Machine.. [Consulta: 12/06/2011]
* ↑ ICC - Institut Cartogràfic de Catalunya. Besiberri del Mig S. [Consulta: 22/09/2013]
* ↑ Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
* BUYSE, Juan. Los tresmiles del Pirineo. Barcelona: Martínez Roca.

## Enllaços externs

* Ressenya de la cresta dels Besiberris
# Bethany

«Bethany» té aquests significats:
* Bethany (Connecticut)
* Bethany (Illinois)
* Bethany (Indiana)
* Bethany (Missouri)
* Bethany (Oklahoma)
* Bethany (Virgínia de l'Oest)
* South Bethany, població dels Estats Units a l'estat de Delaware.
# Phrynobatrachus asper

Phrynobatrachus asper és una espècie de granota que viu a la República Democràtica del Congo.
Està amenaçat per la pèrdua d'hàbitat per a les activitats agrícoles, l'extracció de fusta i l'expansió dels assentaments humans. La mineria artesanal està en curs dins de l'abast de l'espècie. Es va planificar una carretera dins de l'àrea de distribucióper a l'extracció comercial d'or i coltà i l'explotació forestal. A més, la gent està captada per menjar.

## Referències

* ↑ «Itombwe River Frog Phrynobatrachus asper» (en anglès). Llista vermella de la UICN. SSC Amphibian Specialist Group, 2017. DOI: 10.2305/IUCN.UK.2017-2.RLTS.T58094A16941633.en.
* ↑ Greenbaum, Eli; Kusamba, Chifundera «Conservation implications following the rediscovery of four frog species from the Itombwe Natural Reserve, Eastern Democratic Republic of the Congo». Herpetological Review, 43, 2, 01-01-2012, pàg. 253-259.
# Pine Island (Florida)

Pine Island és una concentració de població designada pel cens dels Estats Units a l'estat de Florida. Segons el cens del 2000 tenia 64 habitants.

## Demografia

Segons el cens del 2000, Pine Island tenia 64 habitants, 29 habitatges, i 20 famílies. La densitat de població era de 353 habitants/km².
Dels 29 habitatges en un 20,7% hi vivien nens de menys de 18 anys, en un 48,3% hi vivien parelles casades, en un 20,7% dones solteres, i en un 31% no eren unitats familiars. En el 24,1% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,5.
Per edats la població es repartia de la següent manera: un 15,6% tenia menys de 18 anys, un 9,4% entre 18 i 24, un 23,4% entre 25 i 44, un 34,4% de 45 a 60 i un 17,2% 65 anys o més.
L'edat mediana era de 46 anys. Per cada 100 dones de 18 o més anys hi havia 80 homes.
La renda mediana per habitatge era de 40.000 $ i la renda mediana per família de 42.708 $. Els homes tenien una renda mediana de 0 $ mentre que les dones 0 $. La renda per capita de la població era de 17.927 $. Cap de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Pine Island». American Fact Finder. Oficina del Cens dels Estats Units, 12-01-2010.
# Pine Island (Minnesota)

Pine Island és una població dels Estats Units a l'estat de Minnesota. Segons el cens del 2000 tenia 2.337 habitants.

## Demografia

Segons el cens del 2000, Pine Island tenia 2.337 habitants, 864 habitatges, i 628 famílies. La densitat de població era de 308 habitants per km².
Dels 864 habitatges en un 39,4% hi vivien nens de menys de 18 anys, en un 59,4% hi vivien parelles casades, en un 10% dones solteres, i en un 27,3% no eren unitats familiars. En el 23% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,06.
Per edats la població es repartia de la següent manera: un 28,5% tenia menys de 18 anys, un 7,2% entre 18 i 24, un 28,1% entre 25 i 44, un 21% de 45 a 60 i un 15,2% 65 anys o més.
L'edat mediana era de 37 anys. Per cada 100 dones de 18 o més anys hi havia 85,1 homes.
La renda mediana per habitatge era de 47.500 $ i la renda mediana per família de 59.792 $. Els homes tenien una renda mediana de 32.788 $ mentre que les dones 25.031 $. La renda per capita de la població era de 20.370 $. Entorn del 4,5% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pine Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Pine Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Dèficit primari

En economia, un dèficit primari és el dèficit d'un estat sense tenir en compte el pagament dels interessos sobre el seu deute. S'obté restant el valor dels interessos del dèficit fiscal total. El contrari d'un dèficit primari és un superàvit primari.
Per exemple, si un país té un dèficit fiscal de 5.000 milions d'euros i paga un total de 2.000 milions d'euros en interessos, el seu dèficit primari serà de 3.000 milions d'euros (5.000 milions - 2.000 milions).
El concepte de dèficit/superàvit primari és de gran importància per als països altament endeutats. Per exemple, quan un estat té un dèficit primari, els beneficis de repudiar el deute extern són pocs, car l'existència d'un dèficit primari significa que el país continua gastant més del que cobra encara que deixi de pagar interessos. En casos com aquests, és necessari reduir la despesa pública o incrementar els ingressos públics fins que s'aconsegueixi un superàvit primari.

## Referències

* ↑ «primary deficit» (en anglès). Business Dictionary. Arxivat de l'original el 2017-06-24. [Consulta: 17 juny 2012].
* ↑ Paul Krugman. «The Greek Vise» (en anglès). New York Times, 06-02-2012. [Consulta: 17 juny 2012].
# Dèmocles d'Atenes

Dèmocles (en llatí Democles, en grec antic Δημοκλῆς) fou un orador atenenc contemporani de Demòcares, al que es va oposar. Va viure al segle iv aC.
Va ser deixeble de Teofrast i és conegut principalment per la defensa dels fills de Licurg contra les calúmnies de Merocles i Menesecme (Moerocles i Menesaechmus), segons diu Plutarc. Alguns discursos es van conservar per un temps, però després es van perdre. Dionís d'Halicarnàs i Suides l'anomenen Demòclides i podria haver estat l'arcont atenenc de l'any 316 aC que portava aquest nom, segons Diodor de Sicília.

## Referències

* ↑ 2.Democles a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 973
# Duppigheim

Duppigheim (en alsacià Díppje) és un municipi francès, situat a la regió del Gran Est, al departament del Baix Rin. L'any 2006 tenia 1.735 habitants.
Forma part del cantó de Molsheim, del districte de Molsheim i de la Comunitat de comunes de la Regió de Molsheim-Mutzig.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 917 | 973 | 1.172 | 1.294 | 1.357 | 1.494 |

## Administració

Llista d'alcaldes :
| Període | Identitat | Partit |
| 2001- | Adrien Berthier | |
# Duque de Caxias (Santa Maria)

Duque de Caxias és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Duque de Caxias, Parque Residencial Duque de Caxias, Vila Lameira, Vila Moreira, Vila Plátano.

## Galeria de fotos

| Patronato | Patronato / Nossa Senhora de Fátima | Nossa Senhora Medianeira |
| Patronato | | Nossa Senhora Medianeira |
| Patronato | Urlândia / Uglione | Uglione |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.